ลำพูนเตือน พื้นที่เสี่ยง 252 หมู่บ้าน ระวังน้ำป่า-ดินสไลด์
ปภ.ลำพูน แจ้งเตือนชาวบ้านพื้นที่เสี่ยงภัย 252 หมู่บ้าน ให้ช่วยกันระมัดระวังน้ำป่าไหลหลาก และดินสไลด์ปิดเส้นทาง โดยเฉพาะชาว อ.ลี้ อ.แม่ทา และอ.ทุ่งหัวช้าง ขณะที่มีการอบรมเพื่อรับมือแล้วช่วยเหลือตัวเองเบื้องต้นแล้วไม่ต่ำกว่า 60 หมู่บ้าน,เมื่อเวลา 10.00 น. วันที่ 6 ส.ค.58 นายชุมพร อินตะเทพ หัวหน้าศูนย์ป้องกันและบรรเทาสาธารณภัย จังหวัดลำพูน แจ้งว่า เนื่องด้วยจังหวัดลำพูนมีพื้นที่เสี่ยงภัยอยู่หลายจุดในช่วงหน้าฝนนี้ แม้ว่าน้ำในเขื่อนหลัก อย่างเช่น เขื่อนแม่กวง เขื่อนแม่ตีบ เขื่อนแม่เมย ยังคงมีน้ำน้อยก็ตามแต่เพื่อเป็นการป้องกันภัยในเรื่องของน้ำป่าไหลหลากและดินสไลด์ จึงขอเตือนภัยชาวบ้านในพื้นที่ อ.ลี้ อ.ทุ่งหัวช้าง และ อ.แม่ทา จ.ลำพูน ให้ช่วยกันระมัดระวัง,นายชุมพร กล่าวต่อว่า สำหรับพื้นที่ที่มีความเสี่ยงจากภัยธรรมชาติดังกล่าวของจังหวัดลำพูนมีทั้งหมด 252 หมู่บ้าน ส่วนใหญ่อยู่ในพื้นที่ อ.ลี้ อ.ทุ่งหัวช้าง และ อ.แม่ทา ซึ่งที่ผ่านมามักเกิดปัญหาในเรื่องของน้ำป่าไหลหลากเข้าท่วมบ้านเรือนและพื้นที่การเกษตร ตนจึงสั่งการให้มีการเตรียมความพร้อมเพื่อช่วยเหลือชาวบ้าน ทั้งในเรื่องของเครื่องจักรกล รถไถ ขนาดต่างๆ เพราะหากเกิดปัญหา ก็จะสามารถที่จะเข้าช่วยเหลือได้ทันทีหากดินสไลด์ปิดเส้นทางสัญจรไปมาของชาวบ้าน เป็นต้น ขณะเดียวกันในเรื่องของครัวสนาม เรือ และรถน้ำดื่ม ก็ได้เตรียมความพร้อมไว้ทุกส่วนแล้วเช่นกัน หากมีเหตุฉุกเฉินสามารถที่จะปฏิบัติการช่วยเหลือได้ทันที,อย่างไรก็ตาม ที่ผ่านมาได้มีการอบรมชาวบ้านในพื้นที่เสี่ยงภัยเพื่อรับมือกับภัยธรรมชาติที่จะเกิดขึ้นมาแล้วไม่ต่ำกว่า 60 หมู่บ้าน โดยอบรมให้ความรู้ตั้งแต่ความรู้พื้นฐาน เช่น การสังเกตสีน้ำเมื่อเกิดฝนตกหนัก และยังซ้อมอพยพชาวบ้านในพื้นที่เสี่ยงภัยไปไว้ในที่ปลอดภัยมาแล้ว ซึ่งสิ่งสำคัญที่สุดก็คือ การอบรมในเรื่องของการช่วยเหลือตนเองเมื่อเกิดเหตุ ให้ทำการช่วยเหลือตัวเองไว้ก่อน เพราะถ้าหากรอการช่วยเหลือจากเจ้าหน้าที่อาจจะล่าช้า ที่ผ่านมาในเรื่องของการอบรมได้รับความร่วมมือจากชาวบ้านเป็นอย่างดี
ปภ.ลำพูน แจ้งเตือนชาวบ้านพื้นที่เสี่ยงภัย 252 หมู่บ้าน ให้ช่วยกันระมัดระวังน้ำป่าไหลหลากและดินสไลด์ โดยเฉพาะชาว อ.ลี้ อ.แม่ทา และ อ.ทุ่งหัวช้าง ขณะที่มีการอบรมเพื่อรับมือช่วยเหลือตัวเองเบื้องต้นแล้วไม่ต่ำกว่า 60 หมู่บ้าน
ปภ.ลำพูน,ช่วยกันระมัดระวัง,พื้นที่เสี่ยงภัย 252 หมู่บ้าน,แจ้งเตือนชาวบ้าน,ป่าไหลหลาก,ดินสไลด์,จังหวัดลำพูน,อพยพ,ช่วยเหลือ,ข่าว,ไทยรัฐออนไลน์,ข่าวสังคม,ภัยพิบัติ